C 85/6
SL
Uradni list Evropske unije
22.2.2022
V (Objave)
POSTOPKI V ZVEZI Z IZVAJANJEM POLITIKE KONKURENCE
EVROPSKA KOMISIJA Predhodna priglasitev koncentracije (Zadeva M.10625 – CARLYLE GROUP / MACQUARIE GROUP / HYCC) Zadeva, primerna za obravnavo po poenostavljenem postopku (Besedilo velja za EGP)
(2022/C 85/06)
1.
Komisija je 15. februarja 2022 prejela priglasitev predlagane koncentracije v skladu s členom 4 Uredbe Sveta (ES) št.
139/2004 (1).
Ta priglasitev zadeva naslednja podjetja: — Nobian Industrial Chemicals B.V. („Nobian“, Nizozemska), ki ga obvladuje skupina Carlyle Group („Carlyle“, ZDA), — Norgh Holding Company Limited („Norgh“, Združeno kraljestvo), ki ga obvladuje skupina Green Investment Group Limited („GIG“, Združeno kraljestvo), ki jo obvladuje skupina Macquarie Group Limited („Macquarie“, Avstralija), — HyCC Holding B.V. („skupno podjetje“, Nizozemska).
Podjetji Nobian in Norgh pridobita v smislu člena 3(1)(b) in člena 3(4) uredbe o združitvah skupni nadzor nad skupnim podjetjem.
Koncentracija se izvede z nakupom delnic v novoustanovljeni družbi, ki je skupno podjetje.
2.
Poslovne dejavnosti zadevnih podjetij so:
— Nobian proizvaja bistvene osnovne kemikalije za različne industrijske panoge, od gradbeništva in čiščenja do farmacevtskih izdelkov in čiščenja vode.
Njegovo matično podjetje Carlyle je ameriška multinacionalna družba za zasebni kapital, upravljanje alternativnih naložb in finančne storitve, — GIG, matično podjetje podjetja Norgh, je specializirani razvijalec, sponzor in vlagatelj s sedežem v Edinburgu na Škotskem, katerega naloga je pospeševanje zelenega prehoda.
GIG obvladuje podjetje Macquarie, multinacionalna neodvisna investicijska banka in podjetje za finančne storitve s sedežem v Avstraliji, kjer kotira na borzi, — skupno podjetje bo dejavno na področju proizvodnje zelenega vodika.
3.
Po predhodnem pregledu Komisija ugotavlja, da bi se za priglašeno koncentracijo lahko uporabljala uredba o združitvah.
Vendar končna odločitev o tem še ni sprejeta.
(1) UL L 24, 29.1.2004, str.
1 (uredba o združitvah).